
న్యూఢిల్లీ : కశ్మీరు అలజడికి కారణం పాకిస్థానేనని స్పష్టంగా రుజువైంది. హురియత్ నేతలకు డబ్బులిచ్చి రాళ్ల దాడులకు పురిగొలుపుతోందని రుజువైంది. ప్రముఖ ఆంగ్ల టీవీ ఛానల్ కథనం ప్రకారం...పాకిస్థాన్ నిఘా సంస్థ ఐఎస్ఐ రూ.70 లక్షలకుపైగా నిధులను హురియత్ నేత షబీర్ షా ద్వారా పంపించింది. జమ్మూ-కశ్మీరులో అల్లర్లు సృష్టిస్తూ,  రాళ్ళ దాడులు చేసేవారికి పంపిణీ చేసేందుకు ఈ సొమ్మును పంపించింది. ఇటీవల ఇద్దరు ఐఎస్ఐ ఏజెంట్లను భారతదేశం అరెస్టు చేసింది. వారు దిగ్భ్రాంతికరమైన అంశాలను వెల్లడించారు. భారతదేశంలో పాకిస్థాన్ రాయబారి అబ్దుల్ బాసిత్ నుంచి తమకు నిత్యం సొమ్ము అందుతూ ఉంటుందని తెలిపారు ఉలిక్కిపడే వాస్తవాలను ఈ ఏజెంట్లు వెల్లడించడంతో మన దేశం చేస్తున్న వాదనకు మరింత బలం చేకూరింది. భారతదేశంలో, మరీ ముఖ్యంగా కశ్మీరులో ఉగ్రవాదాన్ని పాకిస్థాన్ ఎగదోస్తోందని, అందుకు ప్రభుత్వ, ప్రభుత్వేతర వర్గాలను ఉపయోగించుకుంటోదని మన దేశం వాదిస్తోంది. ఐఎస్ఐ ప్రధాన కార్యాలయం రావల్పిండిలో ఉంది. శ్రీనగర్ కేంద్రంగా హురియత్ పని చేస్తోంది. రావల్పిండి నుంచి వస్తున్న సొమ్ము శ్రీనగర్ చేరుకుంటోంది. ఆ తర్వాత అనంత్నాగ్, కుప్వారా, పుల్వామా జిల్లాలకు తరలిపోతోంది. ఈ జిల్లాల్లో రాళ్ళ దాడులు ఎక్కువగా జరుగుతున్న సంగతి తెలిసిందే. రావల్పిండిలోని ఐఎస్ఐకి చెందిన అహ్మద్ సాగర్ ప్రతి నిత్యం హురియత్ నేతలతో మాట్లాడుతూనే ఉంటాడు. ముఖ్యంగా హురియత్ నేత షబీర్ షాతో సాగర్ మాట్లాడుతూ ఉంటాడు. సాగర్ పంపిన సొమ్మును షా రాళ్ళ దాడులు చేసే యువతకు పంపిణీ చేస్తున్నాడు. పాకిస్థాన్ రాయబారి అబ్దుల్ బాసిత్కు సాగర్ అత్యంత సన్నిహితుడని అందరికీ తెలుసు. వేర్పాటువాదులకు నిధులను అందజేసేందుకు కూడా ఐఎస్ఐ హురియత్ను ఉపయోగించుకుంటోంది. కశ్మీరులో ఉగ్రవాద చర్యలను కూడా ప్రోత్సహిస్తోంది.కశ్మీరు వేర్పాటువాదులతోనూ, హురియత్ నేతలతోనూ సంబంధాలున్న వ్యాపారవేత్తల ఆర్థిక లావాదేవీలను గమనించాలని ప్రధాన మంత్రి కార్యాలయం సంబంధిత అధికారులను ఆదేశించింది.

newdhilly : kashmeeru alajadiki kaaranam paakisthaanenani spashtamgaa rujuvaindi. huriyat nethalaku dabbulichi raalla daadulaku purigoluputondani rujuvaindi. pramukha aangla tv chaanal kathanam prakaaram...pakisthan nigha samstha isi roo.70 lakshalakupaigaa nidhulanu huriyat netha shabir shaa dwara pampinchindi. jammoo-kashmeerulo allarlu srushtistuu,  raalla daadulu chesevariki pampinee chesenduku ee sommunu pampinchindi. iteevala iddaru isi agentlanu bharatadesam arestu chesindi. vaaru digbhraantikaramaina amsaalanu velladinchaaru. bhaaratadesamlo pakisthan rayabari abdul basit nunchi tamaku nityam sommu andutuu untundani telipaaru ulikkipade vaastavaalanu ee agentlu velladinchadamtho mana desham chestunna vaadanaku marinta balam chekurindi. bhaaratadesamlo, mari mukhyamgaa kashmeerulo ugravaadaanni pakisthan egadostondani, anduku prabhutva, prabhutvetara vargaalanu upayoginchukuntodani mana desham vaadistondi. isi pradhaana kaaryaalayam ravalpindilo undi. srinagar kendramgaa huriyat pani chestondi. ravalpindi nunchi vastunna sommu srinagar cherukuntondi. aa tarvaata anantnag, kupwara, pulwama jillalaku taralipotondi. ee jillaallo raalla daadulu ekkuvagaa jarugutunna sangati telisinde. ravalpindiloni isik chendina ahmad sagar prati nityam huriyat nethalatho maatlaadutuunae untaadu. mukhyamgaa huriyat netha shabir shaato sagar maatlaadutuu untaadu. sagar pampina sommunu shaa raalla daadulu chese yuvataku pampinee chestunnadu. pakisthan rayabari abdul baasitku sagar atyanta sannihitudani andarikee telusu. verpaatuvaadulaku nidhulanu andajesenduku kuudaa isi huriyatnu upayoginchukuntondi. kashmeerulo ugravaada charyalanu kuudaa prothsahistondi.kashmeeru vaerpaatuvaadulatoonuu, huriyat nethalathonu sambandhaalunna vyaapaaravaettala aardhika lavadevilanu gamaninchaalani pradhaana mantri kaaryaalayam sambandhita adhikaarulanu aadesinchindi.